# Alen

### Fra Wikipedia, den frie encyklopædi

En alen er et gammelt længdemål svarende til ca. 63 centimeter.

Historisk går længdemålet alen langt tilbage, og alen blev anvendt i vikingetiden. Den bliver nævnt i de Nordiske sagaer og er defineret som afstanden fra albuen til lillefingerspidsen kilde. Målet var almindeligt brugt i Danmark indtil 1907, hvor metersystemet blev indført.

Den "naturlige" alen er derfor ca 47 cm. En dansk alen defineres som 2 fod eller 24 tommer. Længden er ca 60 cm. Der har været gentagne forsøg på at indføre én bestemt enhed gældende for hele det danske rige. Således fik Ole Rømer i 1683 til opgave at definere den, og han gav den længden 62,81 cm. Indtil 1835 brugtes imidlertid her i landet flere forskellige slags alen, men ved resolution af 3/6 dette år blev den officielle danske alen, fastlagt til 62,77 cm der er lig længden af sjællandsk alen.

Det ser dog ud til at mange - især vest for Storebælt - indtil da har foretrukket en jysk eller en lybsk alen frem for den officielle sjællandske. Det er dog vanskeligt at afgøre hvor meget de forskellige mål afveg fra hverandre.

En alen er 2 fod.

En fod er 12 tommer.

En dansk tomme er 26,1545 mm.

En alen er således 627,708 mm eller 0,6277 m.

Udtrykket som to alen af et stykke betyder, at noget/nogen ligner hinanden (i udseende, opførsel el. andet) ligesom to forskellige alen skåret af samme rulle stof.

## [redigér] Ekstern henvisning

- Kulturhistorisk Leksikon for Nordisk Middelalder, København 1980.
- http://www.baskholm.dk/haandbog/haandbog.html

Hentet fra "http://da.wikipedia.org../../../a/l/e/Alen.html"

Kategorier: Længdeenheder | Gamle danske enheder

##### Views

- Artikel
- Diskussion
- Nuværende version

##### Søg

##### Andre sprog

- Česky
- Deutsch
- English
- Français
- Italiano
- 日本語
- Nederlands
- Norsk (nynorsk)
- Norsk (bokmål)
- Polski
- Slovenščina
- Svenska
- Türkçe